hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Խորհրդարանն օրինագիծը ստորագրման էր ուղարկել դեռ մարտի 22-ին․ նախագահը երեքշաբաթյա ընթացքում կամ պետք է ստորագրեր կամ դիմեր ՍԴ՝ օրենքի համապատասխանությունը որոշելու հարցով:
Բարձրագույն դատական խորհրդի անդամ Գրիգոր Բեքմեզյանն օրենքը լրացուցիչ զսպող գործիք է որակում, ինչը թույլ կտա դատավորներին հիշել, որ ցանկացած որոշումից հետո իրենց գործողությունները կարող են քննարկվել ԲԴԽ-ում.
«Փոփոխությունները խնդրահարույց են, պրակտիկ կիրառության հետ կապված բազում խնդիրներ առաջ կգան։ Մի կողմից սա դատական անարդարությունից պաշտպանվելու, իսկ ԲԴԽ-ին ավելի արագ արձագանքելու հնարավորություն է տալիս քաղաքացիներին, մյուս կողմից՝ օրենքը լրացուցիչ ճնշում կլինի դատավորների վրա։ Բացի այդ, դատավորն իր այդ զգուշավորությամբ կարող է այլ դատական սխալներ թույլ տալ, քանի որ շատ դեպքերում չափից շատ զգուշավորությունը հանգեցնում է ողջամիտ ժամկետների քննության խախտման»,- Forrights-ի հետ զրույցում իր մտահոգությունը հայտնեց ԲԴԽ անդամը։
Հաջորդ դրույթը, որ տեղ է գտել օրենքում, հնարավորություն է տալիս Խորհրդին  դեռևս դատաքննության փուլ չմտած գործը դատավորից վերցնել և փոխանցել մեկ այլ դատավորի։ Բեքմեզյանը, ով օրենքի փոփոխություններից առաջ իր առանձին տեսակետն է ուղարկել խորհրդարան, այս դրույթը ևս «հակասական» է որակում։ Ըստ նրա՝ ԲԴԽ այս կազմը թույլ չի տա դատավորից գործը վերցնելու դրույթով ճնշում գործադրել դատավորի վրա։ Բայց հետագայում այն, միևնույն է, խնդիրներ կարող է առաջացնել.
«Վիճահարույց է որոշել, թե որ դատավորն է ավելի մասնագիտացած այս կամ այն գործը քննելիս, որը` ավելի քիչ: Եթե դատավորը սխալ է դատական գործընթացն իրականացնում, ապա կան տարբեր այլ մեխանիզմներ` այդ դատավորի նկատմամբ ներազդելու, այն է` կարգապահական վարույթ հարուցել, ԲԴԽ դիմել և այլն։ Ես չեմ ցանկանա, որ Խորհուրդը դառնա վերաքննիչ մարմին։ Եթե դատավորը կայացնում է  սխալ դատական ակտ, ապա դա պետք է բողոքարկվի Վերաքննիչ կամ Վճռաբեկ ատյաններում, իսկ նման կարգավորման դեպքում, կողմերը կարող են չսպասել Վերաքննիչ, այլ միանգամից կդիմել ԲԴԽ, ինչն արդարադատության կողմից ճիշտ չէ»:
«Իրավունքների պաշտպանություն առանց սահմանների» ՀԿ փորձագետ Հասմիկ Հարությունյանը, դատական գործի քննությունը մի դատավորից մյուսին փոխանցելու օրենսդրական փոփոխությունը «վտանգավոր է» համարում։ Իրավաբանի դիտարկմամբ` Խորհրդի դատավորների կողմից գործերի քննությանն ու բաշխմանը ուղղակի միջամտելու հնարավորություն տալը ոչ միայն չի բխում վերջինիս Սահմանադրական լիազորություններից ու նպատակային նշանակությունից, այլ նաև լուրջ վտանգ է նախատեսում դատավորների անկախության համար․
«Դատական օրենսգրքի պարբերական բնույթ կրող, և հատկապես դատավորներին կարգապահական պատասխանատվության ենթարկելու ինստիտուտի փոփոխություններն ու ԲԴԽ-ին մենաշնորհային իրավասություններ տրամադրելը չի բխում դատական իշխանության անկախության ու առողջացման նպատակներից, ավելին, ունակ է ավելի խորացնել առկա խնդիրները»,- նկատում է Հարությունյանը։
Մի շարք հասարակական կազմակերպություններ դեռ նախագիծ եղած ժամանակ քննադատեցին իշխանության այս առաջարկները։ Հելսինկյան քաղաքացիական ասամբլեան անգամ յոթ էջից բաղկացած հայտարարությամբ հանդես եկավ, առանձնացնելով այն դրույթները, որոնք, ըստ իրենց, խնդրահարույց են։
ՀՔԱՎ-ն օրենսդիրի ուշադրությունը հատկապես հրավիրել է այն հանգամանքին, որ օրենքով սահմանափակումներ կդրվեն կողմերի միջնորդություններ ներկայացնելու, բացարկներ հայտնելու իրավունքի վրա։ Ըստ կազմակերպության՝ ստացվում է, որ դատաքննության ընթացքում մի քանի՝ նույնիսկ տարբեր առարկա և հիմք ունեցող միջնորդությունների ներկայացումը հնարավոր է դիտել որպես այդ դատավարական իրավունքի պարբերաբար չարաշահում․
«Սա ուղղակի չեզոքացնում է քրեական դատավարության հիմնարար սկզբունքները, և գործնականում այս դրույթի կիրառումը հանգեցնելու է արդար դատաքննության իրավունքի կոպիտ խախտումների»,- նշում է գրասենյակը։
Նշենք, որ ՍԴ մամուլի քարտուղար Եվա Թովմասյանը քիչ առաջ Forrights—ին տեղեկացրեց, որ օրենքների՝ Սահմանադրության 61-րդ հոդվածի 1-ին մասին, 63-րդ հոդվածի 1-ին մասին, 78-րդ, 79-րդ և 173-րդ հոդվածներին համապատասխանության հարցը որոշելու վերաբերյալ նախագահ Սարգսյանի դիմումն այսօր մուտքագրվել է:
Նախորդ նյութըՀայաստանին ժամանակակից բանակ է անհրաժեշտ. «Բանակը պետք է բերել եվրոպական ստանդարտների»
Հաջորդ նյութը«Մեզ ասել են՝ դեռ չտեղադրած ականը պայթել ա, իբր մինը դեֆեկտ ա ունեցել»
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
«Դիրք չկա, որ խնդիր չլինի»․ ի՞նչ պայմաններում են քնում զինվորները
ԱՄՆ միջնորդությամբ հայ 17 գերիները վերադարձվել են
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի...
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
Edit with Live CSS
Write CSS OR LESS and hit save. CTRL + SPACE for auto-complete.